নিজস্ব প্রতিবেদন: দাদা স্নোহাশিস গঙ্গোপাধ্যায়কে নার্সিংহোমে দেখতে গিয়ে বিড়ম্বনায় পড়ে গেলেন গৌরভ গঙ্গোপাধ্যায়। নাসিংহোমে আসা রোগীর আত্মীয়দের দাবি, তাঁদের সঙ্গে সেলফি তুলতে হবে সৌরভকে। ডেঙ্গিতে আক্রান্ত হয়ে বর্তমানে দক্ষিণ কলকাতার একটি নার্সিংহোমে ভর্তি স্নেহাশিস। তাঁর প্লেটলেট অনেকটাই কমে গিয়েছে। বাইরে থেকে প্লেটলেট দেওয়া হয়েছে। নার্সিংহোম সূত্রে খবর, স্নেহাশিসের লিভারে সংক্রমণ ছড়িয়েছে। সব মিলিয়ে স্নেহাশিসের শারীরিক পরিস্থিতি সঙ্কটজনক। সোমবার নার্সিংহোমে ‌যাওয়া মাত্রই সৌরভকে ঘিরে ধরে নার্সিংহোমে আসা লোকজন। সেলফি তুলতে এমন আবদারে প্রাক্তন ভারত অধিনায়ককে চেপে ধড়েন তাঁরা। দাদার অবস্থা সঙ্কটজনক হলেও হাসিমুখে ফ্যানদের সেই আবদার মেটান সৌরভ গঙ্গোপাধ্যায়। উল্লেখ্য, বেশ কিছুদিন ধরেই জ্বরে ভুগছিলেন স্নেহাশিস। বুধবার তাঁর জ্বর হঠাৎই খুব বেড়ে ‌যায়। তড়িঘড়ি তাঁকে দক্ষিণ কলকাতার ওই নার্সিংহোমে ভর্তি করা হয়। মাঝে কয়েকদিন বেশ ভালোই ছিলেন। কিন্তু শনিবার থেকে তাঁর শারীরিক অবস্থার অবনতি শুরু হয়, বলে জানান চিকিত্সকরা।